อุตสาหกรรมต่างๆ ของจีน กำลังเคลื่อนไหวไปสู่การอนุรักษ์สิ่งแวดล้อมกันมากขึ้น
คนจำนวนมากมายมองเห็นว่า จีนเมินเรื่องการอนุรักษ์สิ่งแวดล้อม เวลาคิดถึงภาพเมืองจีน คนจะนึกถึงภาพขอบฟ้าที่มีหมอกควันปกคลุมหนาทึบ และโรงงา
แต่ทว่าในหมู่อุตสาหกรรมต่างๆ ของจีนนั้นกำลังมีความเคลื่อนไหวไปสู่การอนุรักษ์สิ่งแวดล้อมมากขึ้นเรื่อยๆ ผู้เชี่ยวชาญบางส่วนกำลังกล้าพนันว่า จีนจะดำเนินงานด้านพลังงานที่มีให้ใช้อย่างพอเพียงแบบไม่รีรอ จีนกำลังเปลี่ยนแปลงในแง่ของเรื่องการอนุรักษ์สิ่งแวดล้อมอย่างเช่นกังหันลมเหล่านี้เป็นต้น ในช่วงสี่ปีที่ผ่านมา จีนเพิ่มขีดความสามารถในด้านการผลิตพลังงานลมขึ้นเป็นสองเท่าทุกปีในปีนี้ สาธารณรัฐประชาชนจีนกำลังจะตามสหรัฐได้ทัน ในฐานะเป็นประเทศผู้ผลิตกังหันลมระดับแนวหน้าของโลก คุณเหลียง ปิ้งผู้จัดการด้านสถานที่ของบริษัทพลังงานลม กัวหวา กล่าวว่าเมื่อกล่าวโดยทั่วไปแล้วเขาคิดว่าธุรกิจเกี่ยวพลังงานลมของจีนกำลังเฟื่องฟูทีเดียว ในช่วงสิบปีข้างหน้าจีนเชื่อมั่นว่าจะดำเนินการได้ทัดเทียมกับทางยุโรป โดยจีนจะสามารถผลิตพลังงานที่มีให้ใช้อย่างพอเพียงเพื่อสนองความต้องการด้านพลังงานของตนได้ร้อยละ 20 จีนกำลังขวนขวายที่จะเป็นอภิมหาอำนาจ ที่ผลิตพลังงานสะอาดรายหนึ่งในขณะที่สหรัฐเคลื่อนไหวทำเช่นนั้นเสียด้วยซ้ำไป ประธานาธิบดี บารัค โอบามา กล่าวไว้ตอนนี้ว่า"ไม่ต้องสงสัยกันอีกต่อไปแล้วว่างานและอุตสาหกรรมในศตวรรษที่21จะมุ่งไปที่เรื่องพลังงานที่มีอยู่ให้ใช้อย่างพอเพียง มีคำถามเพียงคำถามเดียวเท่านั้นก็คือประเทศไหนจะเป็นผู้สร้างงาน และอุตสาหกรรมเกี่ยวกับพลังงานที่กล่าวถึงนี้?" บรรดาผู้เชี่ยวชาญกล่าวว่า จีนอาจอยู่ในฐานะที่จะเป็นผู้นำและไม่ใช่เป็นผู้นำในด้านพลังงานลมอย่างเดียวขณะนี้จีนมีโรงงานที่ผลิตพลังงานจากแสงอาทิตย์ใหญ่ที่สุด อีกทั้งเมื่อเร็วๆ นี้รัฐบาลจีนอนุมัติแผนการที่จะสร้างบริเวณผลิตพลังงานจากแสงอาทิตย์ใหญ่ที่สุดในโลก ซึ่งมีเนื้อที่ 65 ตารางกิโลเมตรเพื่อผลิตพลังงานให้พอเพียงสำหรับใช้ตามบ้านเรือนสามล้านหลังได้ คุณ ริชาร์ด เกล๊ดฮิล นักวิเคราะห์ของบริษัทไพร๊ซ วอเตอร์เฮ้าส์คุปเปอรส์ ที่อังกฤษกล่าวไว้ตอนนี้ว่า " จีนอยู่ในฐานะที่จะเป็นผู้นำทางด้านเทคโนโลยีสีเขียวรายหนึ่งการที่เศรษฐกิจจีนขยายตัวอย่างต่อเนื่องควบกันไป กับขีดความสามารถด้านเทคโนโลยี และการผลิตและการที่รัฐบาลจีนยึดมั่นผูกพันกับเรื่องนั้นอย่างแข็งขันและมีเรื่องการวิตกกังวลมากขึ้นเรื่อยๆ เกี่ยวกับเรื่องการเปลี่ยนแปลงของสภาพภูมิอากาศและภัยคุกคามอื่นๆที่มีต่อภาวะแวดล้อมมาเป็นแรงขับดันส่วนหนึ่งนั้นกำลังก่อให้เกิดความรุดหน้า ในภาคเทคโนโลยีเขียวอย่างแท้จริง" เมื่อพิจารณาแผนการกระตุ้นเศรษฐกิจของจีนแล้ว จะเห็นว่ามีการจัดสรรเงินเกือบร้อยละ40 ให้กับภาคธุรกิจสีเขียว ในขณะที่สหรัฐจัดสรรเงินสำหรับเรื่องนั้นแค่ร้อยละ 12 แต่มีเสียงพูดกันว่า จีนใช้นโยบายปกป้องคุ้มครองการค้าอย่างเช่นการให้เงินอุดหนุนการส่งออกเพื่อทำให้จีนได้เปรียบในด้านพลังงานที่มีอยู่ให้ใช้อย่างพอเพียงและสหรัฐควรเข้มงวดในด้านการค้า นักเศรษฐศาสตร์ ปีเตอร์ มอรีซีแห่งคณะบริหารธุรกิจสมิธ ของมหาวิทยาลัยแมรีแลนด์กล่าวไว้ตอนนี้ว่า "เราหมดสิ้นความได้เปรียบด้านอุตสาหกรรมก็เพราะนโยบายการค้าของจีนและเพราะการที่รัฐบาลชุดประธานาธิบดี โอบามา ลังเลใจเหมือนๆกับรัฐบาลชุดประธานาธิบดีบุช ในอันที่จะพูดกับจีนอย่างตรงไปตรงมา นับว่าเป็นเรื่องน่าเสียใจมากๆทีเดียว"นักเศรษฐศาสตร์ ปีเตอร์ มอรีซี กล่าวด้วยว่า อย่าเพิ่งยกย่องสรรเสริญความเพียรพยายามของจีนเร็วเกินไปจีนเป็นประเทศที่ปล่อยคาร์บอนไดออกไซด์มากที่สุดในโลก เมืองที่มีมลภาวะมากที่สุดของโลก20 เมืองนั้น เป็นเมืองในเมืองจีนเสีย 16 แห่ง มลภาวะดังกล่าวเกิดจากการใช้ถ่านหินเป็นเชื้อเพลิงในการผลิตกระแสไฟฟ้า เจ้าหน้าจีนกล่าวว่า ตนมีทางออกสำหรับแก้ไขเรื่องนั้นแล้วจะเห็นได้ว่าจีนจัดสรรเงินในแผนการกระตุ้นเศรษฐกิจของจีน ซึ่งมีวงเงินห้าแสนเก้าหมื่นล้านเหรียญสหรัฐนั้นให้กับการลงทุนที่ก่อให้เกิดก๊าซคาร์บอนในระดับต่ำ อย่างเช่นการขนส่งทางรถยนต์ที่ประหยัดพลังงานนั้นอย่างเป็นกอบเป็นกำ ในเวลาเดียวกัน ตามหมู่บ้านอย่างเช่นหมู่บ้านฉวย ยู่ มีการเอามูลไก่สองร้อยตันมาทำเป็นเชื้อเพลิงชีวมวล เพื่อสนองความต้องการของราษฎรห้าพันครัวเรือนซึ่งเป็นตัวอย่างที่น่าทึ่งสำหรับการเปลี่ยนขยะให้กลายเป็นของมีค่าในเมืองจีน